Pelem

Pelem kuwe jeneng sajenis woh, mangkono uga jeneng wité. Pelem klebu nang marga Mangifera, sing kapérang sekang 35-40 anggota, lan suku Anacardiaceae. Jeneng èlmiyahé yakuwe Mangifera indica.

Genus Mangifera duwé 62 spesies, ningen sing ngasilna woh sing énak mung 16 species. Pelem sing dipangan awaké dhéwék saben dina, kayata pelem golèk klebu species Mangifera indica L.

Wit pelem klebu tetanduran tingkat dhuwur sing struktur watangé klebu klompok arboreus, yakuwe tetanduran kayu sing dhuwuré watang luwih sekang 5 m. Dhuwuré wit pelem teyeng gutul 10-40 m lan umuré teyeng tekan 10 taun utawa luwih.
Pelem sing isih nom biayasané disenengi wong meteng.

Asal 
Pelem kuwe kalebu tanduran woh taunan kang asalé sekang nagara India. Tanduran pelem banjur nyebar nang tlatah Asia Tenggara, kalebu Malaysia lan Indonésia.

Jinis kang akeh urip nang Indonesia 
Klasifikasi botani pelem yaiku:
Divisi : Spermatophyta
Sub divisi : Angiospermae
Kelas : Dicotyledonae
Keluarga : Anarcadiaceae
Genus : Mangifera
Spesies : Mangifera spp.
Jinis pelem kang nah ditandur nang Indonésia yakuwe Mangifera indica L. Contoné pelem arumanis,
golék, gedhong, manalagi lan cengkir lan Mangifera foetida kayata kemang lan kweni.

Habitat 
Pusat tanduran pelem nang Pulo Jawa yakuwe nang Probolinggo, Indramayu, Cirebon.
Tanduran pelem cocog urip nang dhaérah kanthi musim kering kurang luwih 3 sasi.
Musim kering kiye dibutuhna sadurungé lan yen wayah ngembang.
Yèn ditandur nang dhaérah kang lembab, tanduran pelem bakal kena serangan ama lan penyakit.
Saliyané kuwe bisa rontok kembang lan wohé yèn ngembangé wayah udan utawa mangsa rendheng.

Asil olahan 
Pelem kang mateng bisa langsung dipangan dadi buah, rasané kang legi lan seger, dagingé kang empuk gawé wong akeh kang seneng pelem. Pelem kang isih nom bisa diawetna kanthi kadar gula kang nah dadi manisan basah lan kering. Pelem kang durung mateng diarani kepoh, bajangan.
 jus pelem
 puding
 manisan
 asinan

Khasiat 
Pelem nduwéni akeh variétas. Kurang luwih ana 2.000 jinis pelem nang donya. Saliayané rasané kang legi lan seger, pelem uga nduwéni khasiat kang migunani kanggo kaséhatan. Woh pelem nduwéni zat-zat kang dibutuhna awak.

 ngandhut vitamin A,E lan C
 bisa dadi disinféktan
 ngresikki getih
 ngobati werna-werna penyakit, ngilangi bau badan utawa awak kang kringeté rada ora énak ambuné.
 obat yèn lagi demam lan awak panas

Bahan wacan 
 Morton, J. 1987. Mango. p. 221–239. In: Fruits of warm climates. Julia F. Morton, Miami, FL.
 van Steenis, C.G.G.J. 1981. Flora, untuk sekolah di Indonesia. PT Pradnya Paramita. Jakarta.
 Verheij, E.W.M. dan R.E. Coronel (eds.). 1997. Sumber Daya Nabati Asia Tenggara 2: Buah-buahan yang dapat dimakan. PROSEA – Gramedia. Jakarta. ISBN 979-511-672-2.

Referensi

Pranala njaba 

 Sorting Mangifera species
 Plant Cultures: botany, history and uses of mango
 Mango research pages
 Mango cultivar list
 Alphabetized mango cultivar list
 Mango
 "Mango" article in Alan Davidson's Oxford Companion to Food (ISBN 0-19-211579-0)
 How To Cut a Mango
 Toxicodendron Dermatitis: Information on allergic reactions to plants such as Mangos

Gallery 

Woh
Wit
Mangifera